عبر المؤلف عمرو محمود ياسين، عن بالغ سعادته بعد تعاونة مع الفنانة إلهام شاهين بحكاية "ألفريدو"، ضمن مسلسل "55 حكاية حب" للدكتور مصطفى محمود، وأشار بأن الفنانة تنتمي إلى جيل صعـ،ـب جداً أن يتكرر، على حد تعبيره.
وكتب عمرو، منشور عبر حسابه الرسـ،ـمي على موقع التواصل الإجتماعي "فيس بوك"، موضحاً: "أنا مش هتكلم عن براعة الفنانة إلهام شاهين لدورها بحكاية (ألفريدو)، وده علشان الجمهور والنُقاد مخلوش ليا كلام أقوله عن آدائها الرائع".
وواصل المؤلف: "ولكن في حاجات كتيرة ومهمة في كواليس العمل استوقفتني، وهى حالة الشغف الكبير والحماس الزائد اللي ظهروا من أول مكالمة حدثت بينا سواء على الفون أو الواتس، وبجد هى كانت بتتكلم معايا كأن أول مرة ليها تشتغل بمجال الفن، وكانت حاسه إنها في اختبار تقييم، ومش بس كده ده كانت بتدقق في كل شئ، وكأن في حد جاي علشان يمتحنها ويسألها عن أبسط التفاصيل الموجودة بالعمل".
وأضاف ابن الراحل محمود ياسين: "وبجد تجربة العمل معاها شئُ رائع.. جاهزية واحترام في اللوكيشن مش عاديين، وكمان حفظها للنص واحترام الكلمات المكتوبة أمر غير طبيعي، وبتحترم من هم أقل منها خبرة وبتسمع ليهم سواء المخرج أو المؤلف أو أي شخص من فريق العمل كله".
وتابع عمرو: "وفي عز تعبها وارهاقها بتلاقي الإبتسامة مش بتفارق وجهها، وحقيقي محدش فينا حس إن معاه نجمة بالمعني السطحي الساذج، وكل اللي حسناه إن معانا نجمة بخوفها الشديد على العمل وتحملها للمسؤولية سواء أمام الكامير أو خلفها".
وأنهى رسالته قائلاً: "بجد الفنانة إلهام شاهين تنتمي لجيل رائع صعب أوي إنه يتكرر، وكل التحية والتقدير والإحترام لها، وبجد كنت سعيد جداً بالتعاون مع فنانة رائعة وبهذا الحجم الثقيل على المستوى المهني والشخصي.. شكراً ليكي".
المصدر: موقع نجوم مصرية.